פילאר קינטנה

פילאר קינטנה (באנגלית: Pilar Quintana; נולדה בשנת 1972) היא סופרת קולומביאנית שזכתה בפרסים, וספריה תורגמו לשפות רבות. כתיבתה ריאליסטית והיא עוסקת באלימות בחברה הקולומביאנית ובארוטיקה. קינטנה נולדה, גדלה והתחנכה בסנטיאגו דה קאלי, במערב קולומביה. היא למדה תקשורת חברתית באוניברסיטת חאבריאנה (ספ') בבוגוטה. לאחר סיום לימודיה עבדה כתסריטאית בטלוויזיה וקופירייטרית בחברת פרסום. היא טיילה בעולם במשך שלוש שנים, ולאחר שובה השקעה על חוף האוקיינוס השקט. בשנת 2003 היא פרסמה את ספרהּ הראשון "דגדוג על הלשון" (Cosquillas en la lengua). בשנת 2007 נכללה קינטנה ברשימת הסופרים המצטיינים מתחת לגיל 39 באמריקה הלטינית, (Bogotá39) (אנ'), שפורסמה במהלך "פסטיבל היי" (אנ'), שנערך באותה שנה בבוגוטה, מאחר שארגון אונסקו הכריז על בירת קולומביה כ"בירת הספר העולמית" לשנה זו. באותה שנה גם יצא לאור ספרהּ "אספנים של אבקות נדירות" (Coleccionistas de polvos raros). בשנת 2011, ייצגה קינטנה את קולומביה בתוכנית הכתיבה הבינלאומית באוניברסיטת איווה, ובשנת 2012 השתתפה בסדנת הכותבים הבינלאומית שנערכה באוניברסיטה הבפטיסטית בהונג קונג (אנ'). הספר כלבה, שראה אור בשנת 2018 זכה לשבחים רבים ותורגם ל-16 שפות לפחות. הוא הופיע ברשימת המועמדים הסופית בפרס הלאומי לרומן הטוב ביותר בקולומביה (Colombian Premio Nacional de Novela; 2018), וברשימת המועמדים הסופית לפרס הספר המתורגם הטוב ביותר בארצות הברית (National Book Award for Translated Literature in the US; 2020). תרגום הספר לאנגלית זכה ב-English Pen Award תסריט שכתבה קינטנה ביחד עם הסופר הקולומביאני אנטוניו גרסיה אנחל (אנ') זכה בפרס התסריט הטוב ביותר לשנת 2020 ובמימון של שתי קרנות קולנוע קולומביאניות. הסרט שנוצר בעקבותיו, "Lavaperros" (באנגלית Dogwashers), עלה בענקית הסטרימינג נטפליקס במרס 2021. ספרה "התהומות" (Los abismos), שראה אור בשנת 2021, עוסק ביחסי משפחה מנקודת מבט של ילדה. הספר זכה לשבחי הביקורת וזכויות תרגומו נמכרו לשפות אחדות. "Cosquillas en la lengua", Editorial Planeta, 2003, Bogotá. "Coleccionistas de polvos raros", Grupo Editorial Norma, 2007; Bogotá. Barcelona: El Aleph, 2010 (edición revisada). "Conspiración iguana", Grupo Editorial Norma, 2009, Bogotá. "La perra", Literatura Random House, 2017, Bogotá. "Los abismos". Alfaguara, 2021. "Caperucita se come al lobo", Santiago de Chile: Editorial Cuneta, 2012. "No sos vos, es tu...", SoHo, noviembre de 2010. "Una segunda oportunidad", "El corazón habitado: Últimos cuentos de amor en Colombia", Cádiz: Algaida, 2010. "El estigma de Yossef", Avianca, diciembre de 2008. "Olor", Eñe: Nuevos escritores de América Latina, invierno de 2008. "La nueva aventura Caperucita Roja, donde ella se come al lobo", SoHo, octubre de 2008. "El hueco", Etiqueta Negra, agosto de 2008. "Violación", B 39: Antología de cuento latinoamericano. Bogotá: Ediciones B, 2007. הכלבה, תרגמה מספרדית מיכל שליו, הוצאת חרגול והוצאת מודן, 2022. סיפור שכתבה קינטאנה נכלל בספר התשוקות – סופרות לטינו־אמריקאיות כותבות אירוטיקה, שיצא בהוצאת תשע נשמות, 2018. 2007 – נכללה ברשימת הסופרים הצעירים המצטיינים באמריקה הלטינית. 2010 – פרסLa Mar de Letras, במסגרת פסטיבלLa Mar de Músicas (ספ') בקרטחנה שבספרד, על הספר "אספנים של אבקות נדירות" (Coleccionistas de polvos raros). 2018 – פרס Biblioteca de Narrativa Colombiana (ספ'), המוענק על ידי אוניברסיטת EAFIT (אנ') בשיתוף עם תאגיד התקשורת Caracol Televisión (אנ') על הספר "כלבה" (La perra). 2021 – פרס Alfaguara (אנ'), המוענק על ידי הוצאה לאור בשם זה, הוא אחד הפרסים הספרותיים היוקרתיים ביותר בשפה הספרדית ואחד הפרסים הספרותיים המתגמלים ביותר בעולם, שכן הזוכה בו מקבל 175,000 דולר. קינטנה זכתה בפרס על ספרהּ "התהומות" (Los abismos). מדיה וקבצים בנושא פילאר קינטנה בוויקישיתוף פילאר קינטנה, ברשת החברתית Goodreads ריאיון עם פילאר קינטנה והמתרגמת של הספר "כלבה" לאנגלית, אתר PenTransmissions,‏20 בנובמבר 2020. (באנגלית) ריאיון עם פילאר קינטנה באתר International Writing Program (אנ'), פברואר 2021. (באנגלית) אסור לפספס‏, במקום כיפה אדומה נחשפו התלמידים לסיפור ארוטי על אונס, באתר וואלה, 2 בנובמבר 2015 עופרה עופר אורן, "הכלבה": סיפור לופת לב, בבלוג "סופרת ספרים", 17 במרץ 2022 ערן צלגוב, חיי כלב, פנס מוסף לביקורת ספרות, ספטמבר 2022. תקשורת חברתית היא הדיסציפלינה החוקרת את התופעות החברתיות השונות הכרוכות בתקשורת. זו דיסציפלינה בין תחומית הכוללת מושגים מאנתרופולוגיה, סוציולוגיה, פילוסופיה, פסיכולוגיה ועיתונאות. פסטיבל ספרות ואמנות שמקורו בווילס. נשיא ארצות הברית לשעבר, ביל קלינטון הגדירו כ"וודסטוק של המוח". אתר התוכניות הבינלאומיות של אוניברסיטת איווה. אתר English Pen, 20 בדצמבר 2019. ריאיון עם פילאר קינטנה באתר International Writing Program, פברואר 2021. נועה לימונה, "הכלבה": רומן עוצמתי וקודר על טבעו של האינסטינקט האמהי, באתר הארץ, 26 ביולי 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פילאר קינטנה".